На основу Решења Привредног суда у Зрењанину о банкротству број 2 Ст.24/2016 од 14.03.2017. године, у складу са члановима 131, 132 . и 133. Закона о стечају („*Сл. гласник РС*“, бр. 104/2009, 99/2011, 71/2012 -одлука УС и 83/2014), и Националним стандардом бр. 5 о начину и поступку уновчења имовине стечајног дужника („*Сл. гласник РС*“, бр. 13/2010.), стечајни управник стечајног дужника:

**ЛЕГУС ДОО ПЕРЛЕЗ-У СТЕЧАЈУ, ул. Светосавска бр. 48, Перлез**

**ОГЛАШАВА**

**продају непокретне и покретне имовине стечајног дужника методом јавног надметања**

Предмет продаје је непокретна и покретна имовина стечајног дужника,чију најбитнију имовину чине:

 - Грађевински објекти и земљиште на катастарским парцелама број 3029, број 3030, број 3031, број 3032 и број 3037 , лист непокретности бр. 3890 К.О. Перлез: зграда трговине -део објекта бр. 2 (125,82 м2), зграда за производљу и прераду неметала бр. 5 (1397 м2), зграда за производњу и прераду неметала бр. 6 (112 м2), зграда за производњу и прераду неметала бр. 7 (923 м2), трафо станица зграда бр. 10 (11 м2), трафо станица зграда бр. 11 ( 22 м2), портирница (24 м2)- објекат није уписан у катастарском операту , пословни објекат са терасом (490 м2)- објекат није уписан у катастарском операту, надстрешница (263 м2)- објекат није уписан у катастарском операту , хала у изградњи П+1(1024м2x2)-објекат није уписан у катастарском операту, Анекс 1 уз објекат бр. 5 (28 м2)– објекат није уписан у катастарском операту, Анекс 2 уз објекат бр. 5 (79 м2) – објекат није уписан у катастарском операту, темељ метални силос 1(14 м2)-објекат није уписан у катастарском операту, темељ метални силос 2 (10 м2)- објекат није уписан у катастарском операту.

 -Постројења и опрема- компресор Balma Modulo 3008, компресор Kaeser BS 061, пакерица Gandus Saldatrici, Пелет машина Nova Plus, пелет машина Nova N-4500 са четири разводна ормана Simens , сушара за пелет, трафо станица 2x630 kWh-опрема, утоваривач Fiatgeotech fp7b, утоваривач Benati, млин чекићар Bacaria, предсилос метални 50 t са елеватором, силос метални 50 t са елеватором ...

 -Залихе, резервни делови и ситан инвентар-електромотори, зупчаници, мотори редуктори, шрафови, клинасти каишеви, семеринзи, лежајеви...

Детаљан приказ и опис имовине дат је у продајној документацији.

**Почетна цена је: 22.000.000,00 динара**

**Депозит је: 19.561.511,77 динара**

Лицитациони корак на јавном надметању износи 500.000,00 динара

**Право на учешће имају сва правна и физичка лица која:**

-након добијања профактуре, изврше уплату ради откупа продајне документације у износу од 50.000,00 динара, увећано за износ ПДВ-а. Профактура се може преузети сваког радног дана у периоду од **10.00 до 14.00** часова по претходном договору са стечајним управником на телефон 064/140-12-50. Рок за откуп продајне документације је **16.05.2018.** године.

-уплате депозит у износу од **19.561.511,77** динара, на текући рачун стечајног дужника број: **310-216546-87** који се води код „*NLB banke“ АД Београд* или положе неопозиву првокласну банкарску гаранцију наплативу на први позив, најкасније 5 радних дана пре одржавања продаје. Рок за уплату депозита је **16.05.2018**. године. У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику, Зрењанин, Стевана Алексића бр. 4, најкасније **16.05.2018.године** до 15 часова по београдском времену (GMT+1). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **23.07.2018**. године.У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од **48 сати** од дана јавног надметања, а пре потписивања купопродајног уговора у законом предвиђеној форми, након чега ће му бити враћена гаранција.

-потпишу изјаву о губитку права на враћање депозита. Изјава чини саставни део продајне документације.

-потпишу уговор о чувању поверљивих података приликом преузимања продајне документације.

Након уплате депозита а најкасније до **16.05.2018**. године потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, лично или од стране овлашћеног лица и доказ да је у питању овлашћено лице, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање у колико јавном надметању не присуствује потенцијални купац лично (за физичка лица) или законски заступник (за правна лица).

Имовина стечајног дужника се купује у виђеном стању и може се разгледати након откупа продајне документације, сваким радним даном од 10 до 14 часова, закључно са **16.05.2018** године, уз претходну најаву стечајном управнику .

**Јавно надметање одржаће се дана 23.05.2018.године у 12:00 часова.** Адреса одржавања јавног надметања ул. Никола Тесле бр. 11, Зрењанин.

Регистрација учесника почиње два сата пре почетка јавног надметања а завршава се 10 минута пре почетка јавног надметања, односно у периоду од **10:00 до 11:50** часова, на истој адреси.

Стечајни управник спроводи јавно надметање тако што:

-региструје лица која имају право учешћа на јавном надметању (имају овлашћења или су лично присутни),

-отвара јавно надметање читајући правила надметања,

-позива учеснике да прихвате понуђену цену према унапред утврђеним корацима увећања,

-одржава ред на јавном надметању,

-проглашава купца учесника који је прихватио највишу понуђену цену

-потписује записник.

Купопродајни уговор се потписује у року од **3 радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009 и 95/2013), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Напомена: Није дозвољено достављање оригинала банкарске гаранције пошиљком (обичном или препорученом), путем факса, mail-а или на други начин, осим на начин прописан у тачки 2. услова за стицање права за учешће из овог огласа.

Све порезе и све трошкове у вези реализације купопродајног уговора у целости сноси купац.

Oвлашћено лице: стечајни управник Василије Јовановић,

контакт телефон: 064/140-12-50